**Ministru kabineta noteikumu projekta**

**„Grozījumi Ministru kabineta 2017. gada 3. maija noteikumos Nr. 238 „Valsts un Eiropas Savienības atbalsta piešķiršanas kārtība vietējām rīcības grupām starpteritoriālai un starpvalstu sadarbībai”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Grozījumi Ministru kabineta 2017. gada 3. maija noteikumos Nr. 238 „Valsts un Eiropas Savienības atbalsta piešķiršanas kārtība vietējām rīcības grupām starpteritoriālai un starpvalstu sadarbībai”” (turpmāk – noteikumu projekts) sagatavots, pamatojoties uz Lauksaimniecības un lauku attīstības likuma 5. panta ceturto daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts sagatavots, lai izdarītu grozījumus Ministru kabineta 2017. gada 3. maija noteikumos Nr. 238 „Valsts un Eiropas Savienības atbalsta piešķiršanas kārtība vietējām rīcības grupām starpteritoriālai un starpvalstu sadarbībai” (turpmāk – noteikumi), precizējot atbalsta saņemšanas nosacījumus, attiecināmās un neattiecināmās izmaksas, atbalsta pieprasīšanas un maksāšanas kārtību, kā arī mainot sadarbības projekta iesnieguma saturu un sadarbības projektu vērtēšanas kritērijus.  **Atbalsta saņemšanas nosacījumi un iesniedzamie dokumenti**  Tiek paplašināta starpvalstu un starpteritoriālās sadarbības projekta īstenošanas teritorija, pieļaujot projekta īstenošanu ārpus sadarbībā iesaistīto vietējās rīcības grupu darbības teritorijas, ja plānotās darbības ir pamatotas vietējās rīcības grupas sabiedrības virzītas vietējās attīstības stratēģijā un Latvijas Lauku attīstības programmas 2014.–2020. (turpmāk – LAP) apakšpasākumā “Starpteritoriālā un starpvalstu sadarbība” tiešais labuma guvējs ir tūrisma pakalpojuma sniedzējs, lauksaimniecības produkcijas ražotājs, lauksaimniecības produktu pārstrādātājs vai lauksaimniecības pakalpojumu kooperatīvā sabiedrība, kas darbojas kādā no sadarbībā iesaistīto vietējo rīcības grupu darbības teritorijām, vai sadarbības projektā uzstāda labiekārtojuma elementu, stacionāro reklāmas vai informācijas stendu ar norādēm uz objektiem kādā no sadarbībā iesaistīto vietējo rīcības grupu darbības teritorijām. Šāds grozījums tiek izdarīts, ņemot vērā to, ka sadarbības projekta mērķa sasniegšanai ir nepieciešamas darbības, ko var īstenot tikai ārpus teritorijas, piemēram, pētniecības iestādes iesaistīšana vai norāžu uzstādīšana ārpus teritorijas dod lielāku labumu sadarbībā iestaistīto vietējo rīcības grupu teritorijai, kad, piemēram, ārpus teritorijas ir lielāka tūristu plūsma.  **Attiecināmās un neattiecināmās izmaksas**  Tā kā sadarbības projektā kopīgās darbības var būt saistītas ar programmnodrošinājuma iegādi, tiek precizēts noteikumu 20. punkts, lai nodrošinātu, ka šādas izmaksas ir pamatotas un saskaņotas ar sadarbības projekta mērķi un rada projekta ilgtspēju.  Līdzšinējā pasākuma administrēšanas pieredze liecina, ka sadarbības projektos kopīgu darbību īstenošana var būt saistīta, piemēram, ar mācību organizēšanu, un tas ietver, piemēram, lektora izmaksas, tāpēc kopīgu darbību īstenošanai (noteikumu 19.1. apakšpunkts) ir nepieciešams attiecināt nodokļus un nodevas un noteikumu 24.13. apakšpunkts ir svītrojams.  **Sadarbības projekta īstenošanas nosacījumi un atbalsta pieprasīšanas un maksāšanas kārtība**  Vietējās rīcības grupas atbalstu sadarbības projektu īstenošanai var saņemt priekšfinansējuma veidā, pamatojot ar iepirkumu procedūru apliecinošiem dokumentiem. Tā kā sadarbības projekta īstenošana var ilgt trīs gadus, tiek noteikts, ka maksājumu pieprasījumus vietējā rīcības grupa var iesniegt ne vairāk kā piecas reizes (šobrīd trīs reizes). Tas ļaus vietējām rīcības grupām priekšfinansējuma pieprasījumus iesniegt atbilstoši projektu finansēšanas plūsmai un samazinās priekšfinansējuma pārmaksas risku.  Ja sadarbības projektā ir bijuši ilgtermiņa ieguldījumi – pamatlīdzekļu vai programmnodrošinājuma iegāde vai ar būvniecību saistītas investīcijas, projektam tiek noteikts uzraudzības peridods – pieci gadi.  **Sadarbības projektu vērtēšanas kritēriji**  Noteikumi tiek papildināti ar kritēriju, ko piemēro tad, ja vairāki sadarbības projekti ir ieguvuši vienādu punktu skaitu. Kritērijs ir apstiprināts LAP Uzraudzības komitejas 2017. gada 9. jūnija sēdē.  Atbalsta pretendentu tiesiskā paļāvība tiks nodrošināta, normatīvajā aktā izdarītos grozījumus attiecinot uz projektu iesniegumiem, kas tiks iesniegti projektu iesniegumu pieņemšanas kārtā, kura izsludināta pēc grozījumu stāšanās spēkā. Attiecībā uz nepārtrauktajām projektu iesniegumu pieņemšanas kārtām, kas ilgst vairāk nekā 30 kalendāra dienas un ir izsludinātas pirms grozījumu stāšanās spēkā, atbalsta pretendentu tiesiskā paļāvība tiks nodrošināta, normatīvajā aktā izdarītos grozījumus piemērojot projektu iesniegumiem, kas tiks iesniegti nepārtrauktajā projektu iesniegumu pieņemšanas kārtā 30 kalendārās dienas pēc grozījumu stāšanās spēkā. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija un Lauku atbalsta dienests |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā ietvertais tiesiskais regulējums attieksies uz atbalsta pretendentiem – vietējām rīcības grupām, t.i., biedrībām un nodibinājumiem, kam piešķirts atbalsts sabiedrības virzītas vietējās attīstības stratēģijas īstenošanai. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs nemainās.  Vietējām rīcības grupām un institūcijām projekta tiesiskais regulējums nemaina tiesības un pienākumus, ne arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedriskā apspriešana. |
| 2. | Sabiedrības līdzdalība projekta izstrādē | Noteikumu projekts 2018. gada 11. oktobrī tika nosūtīts saskaņošanai nozares pārstāvjiem – biedrībai “Latvijas Lauku forums”, kas pārstāv 34 vietējo rīcības grupu intereses, un publisko un privāto partnerattiecību biedrībai “Zied zeme”.  Informācija par noteikumu projektu 2018. gada 11. oktobrī tika ievietota Zemkopības ministrijas tīmekļvietnes [www.zm.gov.lv](http://www.zm.gov.lv) sadaļā „Sabiedriskā apspriešana”. |
| 3. | Sabiedrības līdzdalības rezultāti | Nozares pārstāvji atbalsta noteikumu projektā ietvertos grozījumus.  Par tīmekļvietnē [www.zm.gov.lv](http://www.zm.gov.lv) ievietoto noteikumu projektu netika saņemti iebildumi vai priekšlikumi. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Zemkopības ministrija un Lauku atbalsta dienests |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar noteikumu projekta izpildi nav nepieciešams veidot jaunas, ne arī likvidēt vai reorganizēt esošas institūcijas.  Noteikumu projekta izpilde neietekmēs institūcijām pieejamos cilvēkresursus. |
| 3. | Cita informācija | Nav. |

Zemkopības ministrs Jānis Dūklavs

Karlsone 67027077

andra.karlsone@zm.gov.lv